cgp-mov-glava 1 rgb

Na podlagi 52. in 65. člena Zakona o stvarnem premoženju države in samoupravnih lokalnih skupnosti (Ur. list RS, št. 11/18, 79/18, 61/20 – ZDLGPE, 175/20 - ZIUOPDVE, 78/23 - ZUNPEOVE, 78/23 – ZORR) ter na podlagi 19. in 20. člena Uredbe o stvarnem premoženju države in samoupravnih lokalnih skupnosti (Ur. list RS, št. 31/18) Mestna občina Velenje, Titov trg 1, 3320 Velenje, objavlja

**NAMERO O SKLENITVI NEPOSREDNE POGODBE**

**O ODDAJI NEPREMIČNEGA PREMOŽENJA V NAJEM**

1. **Naziv in sedež upravljavca:**

Mestna občina Velenje, Titov trg 1, Velenje.

1. **Predmet oddaje v najem:**

Predmet oddaje v najem je del nepremičnin z ID znakom parcela 964 3323, parcela 964 3327/14 in parcela 964 3327/26, v velikosti približno 320 m2, in sicer se nepremičnine oddajajo v najem za namen dostopa in ureditve gradbišča za gradnjo dvigala.

Predmetne nepremičnine se bodo oddale v najem za določen čas, to je do 31. 8. 2025.

Na nepremičnini 964 3323 je vknjižena služnostna pravica, ki obsega naslednja upravičenja: graditev optične kabelske kanalizacije iz 3. člena te pogodbe skladno s priloženo karto poteka trase in obratovanje optične kabelske kanalizacije, dostop do optične kabelske kanalizacije za potrebe obratovanja in vzdrževanja, odstranjevanje naravnih ovir pri graditvi, obratovanju in vzdrževanju optične kabelske kanalizacije za čas funkcioniranja optične kabelske kanalizacije, v korist Telemach d.o.o. (ID zaznambe 19580722).

Na nepremičninah 964 3327/14 in 964 3327/26 so vknjižene obremenitve:

* služnostna pravica dovozne poti v garažo, prostor za smeti, del razkladalne rampe in izgradnjo opornega zidu, v korist vsakokratnega lastnika nepremičnine 964 3328/2 (ID zaznambe 12664148),
* služnostna pravica dovozne poti v garažo, prostor za smeti, del razkladalne rampe in izgradnjo opornega zidu, v korist vsakokratnega lastnika nepremičnine 964 2394/1 (ID zaznambe 12671195),
* služnostna pravica dovozne poti v garažo, prostor za smeti, del razkladalne rampe in izgradnjo opornega zidu, v korist vsakokratnega lastnika nepremičnine 964 3326 (ID zaznambe 12675106).

Na nepremičnini 964 3327/26 so še vknjižene služnostne pravice dovozne poti v garažo, prostor za smeti, del razkladalne rampe in izgradnjo opornega zidu, v korist vsakokratnega lastnika nepremičnine 964 3328/2 (ID zaznambe 12663892), v korist vsakokratnega lastnika nepremičnine 964 2394/1 (ID zaznambe 12671137) in v korist vsakokratnega lastnika nepremičnine 964 3326 (ID zaznambe 12675055).

1. **Znesek izhodiščne najemnine**

Izhodiščna najemnina za predmetne nepremičnine znaša **50,00 EUR** **za čas najema** in je določena na podlagi Odloka o obremenjevanju nepremičnin v lasti Mestne občine Velenje s služnostnimi pravicami ter v oddaji v najem ali zakup (Uradni vestnik MOV, št. 11/16 - uradno prečiščeno besedilo, 10/19 in 14/22).

V skladu z Zakonom o davku na dodano vrednost (Uradni list RS, št. 13/11 - uradno prečiščeno besedilo, 18/11, 78/11, 38/12, 83/12, 86/14, 90/15, 77/18 in 59/19) se za najem ne obračuna DDV, zato v izhodiščni najemnini ni upoštevan.

Najemnina se plača na podlagi izstavljenega računa. Rok plačila računa je 15 dni od dneva izstavitve računa.

1. **Rok za prejem ponudbe (izjave o interesu):**

Upoštevane bodo ponudbe, ki bodo prispele v zaprtih kuvertah na naslov: Mestna občina Velenje, Titov trg 1, 3320 Velenje, **do 8. 8. 2024**. Na sprednji strani kuverte mora biti navedeno: **»NE ODPIRAJ - ponudba za najem nepremičnin parcela 964 3323, 964 3327/14 in 964 3327/26«**. Na zadnji strani kuverte mora biti naveden naziv in naslov ponudnika.

Ponudba prispela po tem datumu, ne bo obravnavana.

Odpiranje ponudb bo javno in bo potekalo v sejni sobi št. 107.1, dne 9. 8. 2024 ob 9.00.

V primeru večih ponudb bo z zainteresiranimi osebami izvedeno še pogajanje o ceni.

Neposredna najemna pogodba bo za predmetne nepremičnine, sklenjena po poteku najmanj 20 dni od objave te namere na spletni strani Mestne občine Velenje.

1. **Sestavine ponudbe ter rok za sklenitev najemne pogodbe**

Ponudnik pri oddaji ponudbe izpolni obrazec »PONUDBA ZA NAJEM NEPREMIČNINE«, ki je v prilogi namere.

Ponudbe pod izhodiščno ceno ne bodo upoštevane.

1. **Ustavitev postopka do sklenitve prodajne pogodbe**

Mestna občina Velenje si pridržuje pravico, da lahko do sklenitve pravnega posla postopek zbiranja ponudb ustavi oziroma ne sklene pogodbe z uspelim ponudnikom, brez odškodninske odgovornosti.

1. **Kontaktna oseba in možnost ogleda:**

Za ogled nepremičnin, ki so predmet oddaje v najem, se je potrebno predhodno dogovoriti na Mestni občini Velenje, Urad za urejanje prostora, Bojan Lipnik, tel. št. 03 8961 670, od ponedeljka do petka med 8. in 13. uro, do zaključka te objave.

Številka: 4780-0050/2023

Datum: 8. 7. 2024

Pripravil:

Bojan LIPNIK Peter DERMOL, župan